Fit-30 ta' Awwissu 2016, il-Kumitat Politiku u ta' Sigurtà awtorizza lil EUNAVFOR MED Operazzjoni Sophia tibda żewġ kompiti addizzjonali ta' appoġġ: taħriġ tal-gwardji tal-kosta u l-flotta navali Libjani il-kontribut għall-implimentazzjoni tal- embargo tan-NU fuq l-armi fl-ibħra miftuħa 'l barra mill-kosta tal-Libja L-operazzjoni navali tal-UE għandha l-għan li tfixkel il-mudell kummerċjali tal-faċilitaturi tad-dħul klandestin ta' persuni u t-traffikanti tagħhom fin-Nofsinhar tal-Mediterran Ċentrali. Fl-20 ta' Ġunju 2016, il-Kunsill iddeċieda li jżid dawn iż-żewġ kompiti ta' appoġġ mal-mandat tal-operazzjoni. Wara li vverifikat li ntlaħqu l-kondizzjonijiet neċessarji kollha , fit-30 ta' Awwissu l-ambaxxaturi tal-UE li ltaqgħu fil-Kumitat Politiku u ta' Sigurtà ddeċidew li jawtorizzaw il-bidu tal-kompiti l-ġodda. It-taħriġ tal-gwardji tal-kosta u l-flotta navali Libjani L-awtoritajiet Libjani leġittimi talbu appoġġ għat-tisħiħ tal-kapaċitajiet u t-taħriġ tal-gwardji tal-kosta u l-flotta tagħhom. L-objettiv huwa li tittejjeb il-kapaċità tagħhom li jfixklu l-faċilitazzjoni tad-dħul klandestin ta' persuni u t-traffikar tal-bnedmin fil-Libja u li jwettqu attivitajiet ta' tiftix u salvataġġ li ser isalvaw il-ħajjiet u jtejbu s-sigurtà fl-ilmijiet territorjali Libjani. Dan il-kompitu se jkun iffinanzjat permezz ta' kontribuzzjonijiet volontarji minn xi stati membri tal-UE amministrati mill-mekkaniżmu Athena. Il-ġlieda kontra t-traffikar illegali tal-armi Libja li tkun aktar sigura u stabbli tikkontribwixxi għall-isforzi ġenerali biex jiġu mfixkla n-netwerks tat-traffikar tal-bnedmin u tal-faċilitazzjoni tad-dħul klandestin tagħhom. Abbażi tar-Riżoluzzjoni 2292 (2016) tal-Kunsill tas-Sigurtà tan-NU, l-operazzjoni ser tikkontribwixxi għall- kondiviżjoni tal-informazzjoni u tappoġġa l- implimentazzjoni tal-embargo tan-NU fuq l-armi fuq l-ibħra miftuħa 'l barra mill-kosta tal-Libja. Dan ser iżid il-livell ġenerali ta' għarfien dwar is-sitwazzjoni marittima u jillimita l-flussi ta' armi lejn Da'esh u gruppi terroristiċi oħra. EUNAVFOR MED Operazzjoni Sophia EUNAVFOR MED Operazzjoni Sophia tnediet fit-22 ta' Ġunju 2015. L-operazzjoni daħlet fil-fażi attiva tagħha f'Ottubru 2015. Din il-fażi tipprevedi l-identifikazzjoni, il-qbid u l-qerda ta' bastimenti użati jew suspettati li qed jintużaw minn faċilitaturi tad-dħul klandestin tal-migranti jew mit-traffikanti tagħhom. Minn dakinhar 'l hawn, l-operazzjoni kkontribwixxiet għall-arrest u t-trasferiment lill-awtoritajiet Taljani ta' 87 faċilitatur u traffikant suspettat u n-newtralizzazzjoni ta' aktar minn . Barra minn hekk, l-operazzjoni salvat aktar minn 22 000 ħajja u appoġġat organizzazzjonijiet oħra fis-salvataġġ ta' aktar minn Il-Kmandant tal-Operazzjoni huwa r-Rear Admiral Credendino, mill-Italja. Il-kwartieri ġenerali tal-operazzjoni jinsabu f'Ruma. Sit web ta' EUNAVFOR MED Operazzjoni Sophia It-tiftix ta' soluzzjonijiet għal pressjonijiet migratorji (informazzjoni ġenerali)